AIŠKINAMASIS RAŠTAS

Dėl savivaldybės turto perdavimo Molėtų rajono savivaldybės administracijai

1. Parengto tarybos sprendimo projekto tikslai ir uždaviniai:

Nekilnojamąjį turtą – mokyklos pastatą, esantį Molėtų r. sav., Suginčių sen., Skudutiškio k., Antano Kryžanausko g. 5, administracija faktiškai valdo. Atsižvelgiant į tai, kad VĮ Registrų centre patikėjimo teisė įregistruota Molėtų rajono savivaldybės Kultūros ir švietimo skyriui (kodas 188713367), kurio kaip juridinio asmens nėra, teikimas sprendimo projektas.

Parengto tarybos sprendimo projekto tikslas - išregistruoti VĮ Registrų centre Molėtų rajono savivaldybės Kultūros ir švietimo skyriaus patikėjimo teisę mokyklos pastatui, esančiam Molėtų r. sav., Suginčių sen., Skudutiškio k., Antano Kryžanausko g. 5.

Uždavinys – tinkamai paruošti mokyklos pastatą pardavimui viešame aukcione.

1. Siūlomos teisinio reguliavimo nuostatos:

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 2 dalis reglamentuoja, kad savivaldybių turtą patikėjimo teise valdo, naudoja ir disponuoja juo savivaldybių institucijos, įstaigos ir organizacijos.

Šiuo atveju mokyklos pastatą, esantį Molėtų r. sav., Suginčių sen., Skudutiškio k., Antano Kryžanausko g. 5 patikėjimo teise valdo Molėtų rajono savivaldybės Kultūros ir švietimo skyrius (kodas 188713367), kuris kaip juridinis asmuo neegzistuoja ir kuriam turtas buvo perduotas 1996-05-27 Apskrities valdytojo sprendimu Nr. 10-08-123.

Sprendimo projektas paruoštas tam, kad turtas patikėjimo teise valdyti būtų perduotas Molėtų rajono savivaldybės administracijai.

1. Laukiami rezultatai:

Bus tinkamai apskaitytas turtas.

1. Lėšų poreikis ir jų šaltiniai:

Lėšų poreikio nėra.

1. Kiti sprendimui priimti reikalingi pagrindimai, skaičiavimai ar paaiškinimai.

Nėra.